ข้าวซอยฟ้าฮ่ามสาขานี้อยู่ไม่ไกลจากอุทยานหลวงราชพฤกษ์ ร้านอยู่ติดถนนเลยหาไม่ยาก ตาม Google Map ใน Wongnai มาก็ได้ พิกัดถูกต้อง มีลานจอดรถให้ด้วย ไม่ต้องจอดริมถนน 

เมนูของร้านนี้มีหลากหลายใช้ได้ ไม่ได้มีแต่ข้าวซอย เราไปกัน 3 คนก็เลยสั่งมาลองหลายๆอย่าง ทั้งข้าวซอยไก่ ข้าวราดแกงเขียวหวานไก่ ข้าวขาหมู ข้าวหมกไก่ รวมทั้งของกินเล่นอย่างหมูสะเต๊ะ และเต้าหู้ทอดด้วย 

อาหารรสชาติโดยรวมคือกลางๆ ทานได้ แต่ไม่ได้อร่อยเป็นพิเศษ อย่างข้าวซอยตัวชูโรง ก็ไม่ค่อยเข้มข้น รสออกจางๆเกินไป ส่วนจานอื่นๆก็มาในแนวเดียวกัน คือรสกลางๆไม่โดดเด่น ที่ทานแล้วดีหน่อยคือหมูสะเต๊ะ ส่วนเต้าหู้ทอดไม่ค่อยอร่อยเท่าไหร่ อาหารจานเดียวอื่นๆถือว่าอยู่ในระดับทั่วไป ทางร้านอาจจะอยากให้คนทั่วๆไปทานได้ง่ายหน่อย รสชาติเลยออกมาแนวนี้ แต่สำหรับเราครั้งหน้าคงไปทานร้านอื่นให้ได้อารมณ์ว่ามาทานข้าวซอยเชียงใหม่มากกว่านี้ดีกว่า ไม่ได้หมายความว่าร้านนี้ไม่ดี แค่รสชาติยังไม่ถึงอย่างที่เราอยากได้เท่านั้นเอง สำหรับคนชอบรสอ่อนๆอาจจะชอบร้านนี้มากกว่าเราแหล่ะ :)